**ZMLUVA O**

**POSKYTNUTÍ ÚČTOVNÍCKYCH SLUŽIEB**

v zmysle ust. § 269 ods.2 zákona č. 513/1991 Zb. Obchodný zákonník v platnom znení,

 za nasledovných podmienok :

***Čl. I.***

Zmluvné strany

###### Ipeľská Kotlina – Novohrad o.z.

Štatutárny zástupca: Ing. Peter Libiak

Adresa: Železničná 1, 991 22 Bušince

IČO: 42395224

DIČ: 2120070722

Zapísaný: na Ministerstve vnútra SR pod č.VVS/1-900/90-45791-2

*/ďalej len objednávateľ/*

**DAPOR s.r.o.**

Štatutárny zástupca: Judita Makšiová

Adresa: Krtíšska 294/33, 991 22 Bušince

IČO: 43865917

DIČ: 2022569824

Zapísaný: v OR Okresného súdu B. Bystrica,vložka č.14468/S

***/****ďalej len poskytovateľ/*

***Čl. II.***

Predmet zmluvy

1. Predmetom tejto zmluvy je komplexné zabezpečenie vedenia podvojného účtovníctva za podmienok uvedených v tejto zmluve.
2. Poskytovateľ poskytne počas implementácie projektu „Financovanie prevádzkových nákladov MAS Ipeľská Kotlina – Novohrad spojených s riadením uskutočňovania stratégie CLLD 3“ tieto služby:
* Vedenie a účtovanie pokladne
* Účtovanie došlých a odoslaných faktúr
* Spracovanie účtovnej závierky a DP
* Spracovanie údajov na PC
* Personalistika
* Výkazníctvo
1. Objednávateľ sa zaväzuje účtovnícke služby prevziať a zaplatiť dohodnutú cenu podľa čl. IV. Odovzdanie a prevzatie predmetu zmluvy bude realizované po častiach, vždy po vykonaní a odovzdaní konkrétnej dielčej časti služby.

***Čl. III.***

Doba vykonania predmetu zmluvy

1. Poskytovateľ bude poskytovať objednané účtovnícke služby od **01.04.2022** do **31.12.2022,** príp. do dňa upraveného termínu ukončenia projektu na základe zmluvy medzi objednávateľom a Poskytovateľom NFP.

1. Dodržanie tohto termínu je závislé od riadneho a včasného spolupôsobenia objednávateľa dojednaného v tejto zmluve.

***Čl. IV.***

Cena a platobné podmienky

1. Cena za zhotovenie predmetu zmluvy v rozsahu čl. II. tejto zmluvy je dojednaná dohodou zmluvných strán:
* Mesačná sadzba vykonaných účtovníckych služieb je **100,- EUR/mesiac**. Cena je konečná, poskytovateľ ~~je~~/nie je platcom DPH.
1. Poskytovateľ bude vystavovať faktúry na štvrťročnej báze a objednávateľ sa zaväzuje zaplatiť fakturovanú sumu na účet poskytovateľa dohodnutú cenu.

***Čl. V.***

Zodpovednosť a súčinnosť

1. Poskytovateľ zodpovedá za správnosť poskytnutých služieb v súlade so zákonom o účtovníctve č. 431/2002 Z.z v znení neskorších predpisov. Nezodpovedá za správnosť a pravdivosť informácií, ktoré mu boli poskytnuté objednávateľom.
2. Poskytovateľ je povinný postupovať pri poskytovaní objednaných služieb podľa zákona uvedeného v bode č. 1 tohto článku a príručiek a aktuálnych usmernení pre projekt uvedený v článku II., bod 2 tejto zmluvy. Ďalej je povinný dodržať všetky právne normy a ostatné potrebné náležitosti. Postupuje odborne a vytknuté nedostatky bez zbytočného odkladu odstráni.

***Čl. VI.***

Záverečné ustanovenia

1. Vo všetkých ostatných otázkach, výslovne neupravených touto zmluvou, sa postupuje podľa ustanovení Obchodného zákonníka.
2. Táto zmluva je vyhotovená v dvoch vyhotoveniach, z ktorých obdrží po jednom vyhotovení poskytovateľ a objednávateľ.
3. Oprávnení zamestnanci objednávateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči poskytovateľovi kontrolu/audit obchodných dokumentov a vecnú kontrolu v súvislosti s realizáciou zákazky a poskytovateľ je povinný poskytnúť súčinnosť v plnej miere.
4. Zmluva nadobúda platnosť a účinnosť podpismi obidvoch zmluvných strán.
5. Účastníci si zmluvu prečítali, s jej obsahom bez akýchkoľvek výhrad súhlasia, na znak čoho ju v dvoch vyhotoveniach vlastnoručne podpísali.

V Bušinciach, dňa 31.03.2022 V Bušinciach, dňa 31.03.2022

.................................................. .................................................. Ipeľská Kotlina - Novohrad DAPOR s.r.o.Bušince

 Ing. Libiak Peter – predseda Judita Makšiová - konateľ

 objednávateľ poskytovateľ